ଦୃଷ୍ଟିହୀନ କ୍ରିକେଟ ବିଶ୍ୱକପ୍ଃ ସେମିରେ ଭାରତ\nଦୁବାଇ, ୧୪।୧ (ପି.ଟି.)- ଏଠାରେ ଚାଲିଥିବା ଦୃଷ୍ଟିହୀନ ଦିନିକିଆ କ୍ରିକେଟ ବିଶ୍ୱକପ୍ର ୫ମ ସଂସ୍କରଣରେ ଭାରତୀୟ ଦଳ ସେମିଫାଇନାଲରେ ପ୍ରବେଶ କରିଛି। ରବିବାର ଅନୁଷ୍ଠିତ ଏକ ମ୍ୟାଚ୍ରେ ଭାରତ ୮ ଉଇକେଟରେ ନେପାଳକୁ ପରାସ୍ତ କରିବା ସହ ପ୍ରତିଯୋଗିତାରେ ଅପରାଜେୟ ରହି ଅନ୍ତିମ-୪ରେ ସ୍ଥାନ ସୁରକ୍ଷିତ କରିଛି।\nଦୃଷ୍ଟିହୀନ କ୍ରିକେଟ ବିଶ୍ୱକପ୍ଃ ସେମିରେ ଭାରତ\t January 15th, 01:22 AM January 15th, 01:22 AM\nଦୁବାଇ, ୧୪।୧ (ପି.ଟି.)- ଏଠାରେ ଚାଲିଥିବା ଦୃଷ୍ଟିହୀନ ଦିନିକିଆ କ୍ରିକେଟ ବିଶ୍ୱକପ୍ର ୫ମ ସଂସ୍କରଣରେ ଭାରତୀୟ ଦଳ ସେମିଫାଇନାଲରେ ପ୍ରବେଶ କରିଛି। ରବିବାର ଅନୁଷ୍ଠିତ ଏକ ମ୍ୟାଚ୍ରେ ଭାରତ ୮ ଉଇକେଟରେ ନେପାଳକୁ ପରାସ୍ତ କରିବା ସହ ପ୍ରତିଯୋଗିତାରେ ଅପରାଜେୟ ରହି ଅନ୍ତିମ-୪ରେ ସ୍ଥାନ ସୁରକ୍ଷିତ କରିଛି। ସେମିଫାଇନାଲରେ ଭାରତ ପଡ଼ୋଶୀ ବାଂଲାଦେଶକୁ ଭେଟିବ। ଏହି ମ୍ୟାଚ୍ ଆସନ୍ତା ବୁଧବାର ୟୁଏଇର ଅଜମନ ଓଭାଲ ଗ୍ରାଉଣ୍ଡରେ ଅନୁଷ୍ଠିତ ହେବ। ଭାରତ ତା'ର ଅନ୍ତିମ ଲିଗ୍ ମ୍ୟାଚ୍ରେ ନେପାଳକୁ ଭେଟିଥିଲା। ଏଥିରେ ନେପାଳ ପ୍ରଥମେ ବ୍ୟାଟିଂ କରି ୩୭.୫ ଓଭରରେ ୯ ଉଇକେଟ୍ ହରାଇ ୧୫୬ ରନ କରିଥିଲା। ଦଳ ପକ୍ଷରୁ ଭରତ ଥାପୁଆ ୩୫ ଓ ପଦ୍ମ ବୁଦାଇଲୁ ୨୩ ରନ କରିଥିଲେ। ଭାରତ ପକ୍ଷରୁ ପ୍ରକାଶ ଜୟରାମିଆ ୨ଟି ଉଇକେଟ ଅକ୍ତିଆର କରିଥିଲେ। ଜବାବରେ ଭାରତ ୧୫ ଓଭରରେ ୨ ଉଇକେଟ ହରାଇ ଲକ୍ଷ୍ୟ ହାସଲ କରିନେଇଥିଲା। ଭାରତ ପକ୍ଷରୁ ଦୁର୍ଗା ରାଓ ୧୨, ଅଜୟ ଗରିୟା ୫୪ (୨୯ ବଲ), ମହେନ୍ଦ୍ର ବୈଷ୍ଣବ ୪୦* ଓ ରାମବୀର ୩୮* ରନ କରିଥିଲେ। ଅର୍ଦ୍ଧଶତକୀୟ ଇନିଂସ ଲାଗି ଅଜୟ ମ୍ୟାଚ୍ର ଶ୍ରେଷ୍ଠ ଖେଳାଳି ପୁରସ୍କାର ହାସଲ କରିଥିଲେ। ଦୁଇ ଓଡ଼ିଆ ଖେଳାଳି ମହମ୍ମଦ ଜାଫର ଇକବାଲ ଓ ପଙ୍କଜ ଭୁଏ ଏହି ମ୍ୟାଚ୍ରେ ଖେଳୁଥିଲେ। ବୋଲିଂରେ ଜାଫର ଗୋଟିଏ ଉଇକେଟ୍ ସଫଳତା ହାସଲ କରିଥିଲେ।
